**Acesta este actul compus (forma care include modificarile pe text) creat la data de 20 octombrie 2023**

M.Of.Nr.928 din 13 octombrie 2023

**ORDONANTA DE URGENTA Nr.83
privind unele masuri pentru sustinerea prescolarilor si elevilor dezavantajati**

**care beneficiaza de sprijin educational pe baza de tichete sociale pe suport**

**electronic acordate din fonduri externe nerambursabile si luarea**

**unor masuri in domeniul educatiei**

   Luand in considerare faptul ca Programul Incluziune si Demnitate Sociala 2021-2027 prevede un ansamblu de masuri integrate prin care sprijina aplicarea strategiilor nationale si locale pentru a contribui in mod direct la sustinerea procesului de reducere a fenomenului saraciei si la sustinerea grupurilor vulnerabile in vederea depasirii situatiei de excludere sociala, in linie cu principiile Pilonului european privind drepturile sociale, contribuind astfel la atingerea tintelor pe care Romania si le-a asumat si care vor fi monitorizate in cadrul Semestrului European,
   deoarece Raportul de tara din 2020 privind Romania atrage atentia asupra ratelor ridicate ale saraciei in randul copiilor care pot crea inegalitati de sanse in viitor, se impune atenuarea riscului de parasire timpurie a scolii de catre copiii dezavantajati pentru care accesul la educatie si servicii sociale este limitat si avand in vedere faptul ca acordarea rechizitelor scolare este unul din principalii piloni ai Programului national integrat de reducere a abandonului scolar, prevazut de Legea invatamantului preuniversitar nr. 198/2023, cu modificarile ulterioare.
   Tinand cont de faptul ca scaderea ratei de scolarizare si cresterea ratei abandonului scolar pentru aceste grupuri indica o polarizare a educatiei care ar putea sa contribuie la o rata mai ridicata a saraciei si pentru atenuarea riscului de parasire timpurie a scolii se impune continuarea Schemei nationale de sprijin pentru elevii cei mai defavorizati (S.N.S.E.D.) - Programul social „Sprijinirea copiilor din familii dezavantajate prin acordarea de tichete sociale, pe suport electronic, pentru sprijin educational“, implementata prin Programul operational Ajutorarea persoanelor defavorizate 2014-2020.
   Luand in considerare faptul ca masurile identificate trebuie implementate la nivel national incepand cu prima parte a anului scolar 2023-2024, pentru ca acestea sa isi atinga obiectivul,
   avand in vedere ca elementele sus-mentionate vizeaza interesul public si strategic, sunt o prioritate a Programului de guvernare si constituie o situatie de urgenta si extraordinara, a carei reglementare nu poate fi amanata, se impune adoptarea de masuri imediate pe calea ordonantei de urgenta.
   In temeiul art. 115 alin. (4) din Constitutia Romaniei, republicata,

   **Guvernul Romaniei** adopta prezenta ordonanta de urgenta.

**Art. 1. - Prin prezenta ordonanta de urgenta se stabilesc masuri de acordare de tichete sociale pe suport electronic pentru sprijin educational pentru prescolarii si elevii dezavantajati din invatamantul de stat prescolar, primar si gimnazial.
   Art. 2. -** In sensul prezentei ordonante de urgenta, termenii si expresiile de mai jos au urmatoarele semnificatii:
   a) Autoritatea de management pentru Programul Incluziune si Demnitate Sociala 2021-2027 - directia generala din cadrul Ministerului Investitiilor si Proiectelor Europene cu responsabilitati si competente in domeniul managementului si coordonarii fondurilor externe nerambursabile, care are in gestionare Programul Incluziune si Demnitate Sociala 2021-2027 si deconteaza, cu respectarea normelor europene si nationale aplicabile, cheltuielile eligibile efectuate pentru acordarea de tichete sociale pe suport electronic pentru sprijin educational;
    b) beneficiar - structura din cadrul Ministerului Investitiilor si Proiectelor Europene, cu rol de beneficiar al finantarii nerambursabile pentru cheltuielile care urmeaza a fi decontate din fonduri externe nerambursabile si responsabila de initierea si implementarea masurilor prevazute la art. 1;
   c) prescolari dezavantajati din invatamantul de stat - copii prescolari inscrisi in invatamantul de stat care indeplinesc conditiile pentru obtinerea sprijinului educational acordat copiilor din familii defavorizate conform Legii nr. 248/2015 privind stimularea participarii in invatamantul prescolar a copiilor provenind din familii defavorizate, republicata;
   d) elevi dezavantajati din invatamantul de stat primar/gimnazial - copiii inscrisi in invatamantul de stat, primar si gimnazial, care indeplinesc criteriile de venit stabilite in Programul national de rechizite scolare, conform Ordonantei Guvernului nr. 33/2001 privind acordarea de rechizite scolare, aprobata cu modificari si completari prin Legea nr. 126/2002, respectiv care sunt in intretinerea familiilor al caror venit mediu net lunar pe membru de familie, realizat in luna iulie a fiecarui an, este de maximum 50% din salariul de baza minim brut pe tara;
   e) destinatar final - persoana eligibila in cadrul Schemei nationale de sprijin pentru prescolarii si elevii dezavantajati, prin acordarea de tichete sociale pe suport electronic pentru sprijin educational 2023-2027, prevazuta la art. 3 alin. (1);
   f) entitati responsabile - autoritatile implicate in aplicarea masurilor stabilite de prezenta ordonanta de urgenta, respectiv Ministerul Educatiei, Ministerul Afacerilor Interne prin Directia Generala pentru Evidenta Persoanelor si Inspectoratul General pentru Imigrari, Ministerul Finantelor prin Agentia Nationala de Administrare Fiscala, prin autoritatile aflate in subordinea/ coordonarea/sub autoritatea acestora, si Serviciul de Telecomunicatii Speciale;
   g) materiale scolare - rechizite necesare frecventarii scolii si gradinitei - articole de papetarie, caiete, stilouri, articole pentru pictura, ghiozdane si alte articole necesare in scoli si gradinite -, precum si articole de vestimentatie necesare frecventarii scolii si gradinitei;
   h) masuri auxiliare - activitatile prevazute in plus fata de oferirea de tichete sociale pe suport electronic pentru sprijin educational, cu scopul de a reduce deprivarea materiala, respectiv masuri de educatie cu privire la incurajarea frecventarii scolii, asigurarea igienei corporale si a locuintei proprii, orientare scolara si/sau profesionala si sfaturi de gestionare a bugetului, facilitarea accesului la serviciile medicale, recomandari educationale si culturale;
   i) Programul Incluziune si Demnitate Sociala 2021-2027 - program pentru sprijin din partea Fondului european de dezvoltare regionala si Fondului social european Plus in cadrul obiectivului „Investitii pentru ocuparea fortei de munca si crestere economica“ din Romania, aprobat de Comisia Europeana prin Decizia de punere in aplicare a Comisiei din 14.12.2022 de aprobare a programului „Incluziune si Demnitate Sociala“ pentru sprijin din partea Fondului european de dezvoltare regionala si Fondului social european Plus in cadrul obiectivului „Investitii pentru ocuparea fortei de munca si crestere economica“ din Romania [C (2022)9.635 final], denumit in continuare PoIDS 2021-2027;
   j) sprijin educational - sprijin pentru prescolarii si elevii din invatamantul de stat prescolar, primar, gimnazial, proveniti din familii dezavantajate, prin acordarea de tichete sociale pe suport electronic, in vederea achizitionarii de materiale scolare, in valoare de 500 de lei, intr-o transa unica in fiecare an scolar, pe o perioada de 4 ani scolari, respectiv perioada 2023-2027;
   k) tichet social pe suport electronic pentru sprijin educational - bilet de valoare pe suport electronic care se acorda destinatarilor finali pentru cheltuielile necesare achizitionarii materialelor scolare, in conditiile prezentei ordonante de urgenta;
   l) unitati afiliate - unitati care comercializeaza materiale scolare, care se afla pe lista unitatii emitente a tichetelor sociale pe suport electronic pentru sprijin educational;
   m) unitati emitente - unitati autorizate potrivit Legii nr. 165/2018 privind acordarea biletelor de valoare, cu modificarile si completarile ulterioare, care emit tichete sociale pe suport electronic pentru sprijin educational;
   n) venit realizat - venitul stabilit prin deducerea din baza impozabila determinata potrivit regulilor din fiecare categorie de venituri prevazuta in titlul IV - Impozitul pe venit din Legea nr. 227/2015 privind Codul fiscal, cu modificarile si completarile ulterioare, a impozitului datorat.
**Art. 3. -** (1) Incepand cu data intrarii in vigoare a prezentei ordonante de urgenta se aproba Schema nationala de sprijin pentru prescolarii si elevii dezavantajati, prin acordarea de tichete sociale pe suport electronic pentru sprijin educational 2023-2027, in cadrul PoIDS 2021-2027, denumita in continuare S.N.S.E.D. 2023-2027.
   (2) Coordonatorul S.N.S.E.D. 2023-2027 este Ministerul Investitiilor si Proiectelor Europene, prin structura de specialitate din subordinea acestuia, cu rol de beneficiar responsabil de initierea si implementarea operatiunilor prevazute de prezenta ordonanta de urgenta, precum si de administrator operational al aplicatiei informatice prevazuta la art. 6 alin. (4).
   (3) S.N.S.E.D. 2023-2027 se implementeaza pe o perioada de 4 ani scolari (2023-2027) in conformitate cu obiectivele PoIDS 2021-2027 si in limita bugetului disponibil pentru aceasta masura, in conformitate cu regulile de eligibilitate PoIDS 2021-2027.
   (4) S.N.S.E.D. 2023-2027 are in vedere sprijinirea prescolarilor si elevilor dezavantajati din invatamantul de stat prescolar, primar si gimnazial prin acordarea de tichete sociale pe suport electronic pentru sprijin educational in vederea achizitionarii de materiale scolare, precum si unele masuri auxiliare care vin in completarea sprijinului principal.
   (5) Sprijinul principal acordat este in valoare de 500 de lei, intr-o transa unica in fiecare an scolar, incepand cu anul scolar 2023-2024.
   (6) Bugetul S.N.S.E.D. 2023-2027 se stabileste la suma de 597.048,00 mii lei, echivalent a 120.000.000 euro la cursul InforEuro din luna octombrie 2023 cu sursa de finantare PoIDS 2021-2027, in conformitate cu regulile de eligibilitate si normele europene si nationale aplicabile.
**Art. 4. -** Destinatarii finali ai S.N.S.E.D 2023-2027 sunt:
   a) copiii dezavantajati din invatamantul de stat prescolar inscrisi in invatamantul de stat care indeplinesc conditiile, in luna iulie a fiecarui an, pentru obtinerea sprijinului educational acordat copiilor din familii defavorizate conform Legii nr.248/2015, republicata;
   b) copiii dezavantajati din invatamantul de stat primar inscrisi in invatamantul de stat primar care intrunesc criteriile de venit stabilite in Programul national de rechizite scolare, conform Ordonantei Guvernului nr. 33/2001, aprobata cu modificari si completari prin Legea nr. 126/2002, respectiv care sunt in intretinerea familiilor al caror venit mediu net lunar pe membru de familie, realizat in luna iulie a fiecarui an, este de maximum 50% din salariul de baza minim brut pe tara;
   c) copiii dezavantajati din invatamantul de stat gimnazial inscrisi in invatamantul de stat gimnazial, care intrunesc criteriile de venit stabilite in Programul national de rechizite scolare, conform Ordonantei Guvernului nr. 33/2001, aprobata cu modificari si completari prin Legea nr. 126/2002, respectiv care sunt in intretinerea familiilor al caror venit mediu net lunar pe membru de familie, realizat in luna iulie a fiecarui an, este de maximum 50% din salariul de baza minim brut pe tara.
**Art. 5. -** (1) Masurile auxiliare care se aplica in cadrul S.N.S.E.D. 2023-2027 pot include masuri de educatie cu privire la incurajarea frecventarii scolii, asigurarea igienei corporale si a locuintei proprii, orientare scolara si/sau profesionala, sfaturi de gestionare a bugetului, facilitarea accesului la serviciile medicale, recomandari educationale si culturale.
   (2) Masurile auxiliare prevazute la alin. (1) se pun in aplicare de catre entitatea responsabila, respectiv Ministerul Educatiei, prin autoritatile aflate in subordinea/coordonarea/sub autoritatea acestora, respectiv unitatile de invatamant de stat prescolar, primar si gimnazial, inspectoratele scolare judetene si Inspectoratul Scolar al Municipiului Bucuresti, fie singure, fie in cooperare cu diverse organizatii si institutii relevante in domeniul asistentei sociale.
   (3) Masurile auxiliare prevazute la alin. (1) vor fi aplicate in functie de nevoile individuale ale grupului-tinta, fara a aduce atingere demnitatii persoanei.
**Art. 6. -** (1) Unitatile de invatamant informeaza reprezentantul legal sau reprezentantii legali, tutorele/tutorii, dupa caz, cu privire la conditiile de eligibilitate prevazute de prezenta ordonanta de urgenta in vederea accesarii sprijinului educational si solicita acestora completarea unei cereri din care sa reiasa componenta familiei, astfel cum este definita la art. 2 din Ordonanta Guvernului nr. 33/2001, aprobata cu modificari si completari prin Legea nr. 126/2002.
*(2) Reprezentantul legal sau reprezentantii legali, tutorele/tutorii potentialilor destinatari finali, care se incadreaza in conditiile de eligibilitate prevazute la art. 4, depun la unitatea de invatamant cererea prevazuta la alin. (1), in termen de 45 de zile calendaristice de la inceputul cursurilor pentru anul scolar 2023-2024 si 25 de zile calendaristice de la inceputul cursurilor pentru anii scolari aferenti perioadei 2024-2027.*

 **(2) Reprezentantul legal sau reprezentantii legali, tutorele/tutorii potentialilor destinatari finali, care se incadreaza in conditiile de eligibilitate prevazute la art. 4, depun la unitatea de invatamant cererea prevazuta la alin. (1), in termen de 45 de zile calendaristice de la data intrarii in vigoare a prezentei ordonante de urgenta si 25 de zile calendaristice de la inceputul cursurilor pentru anii scolari aferenti perioadei 2024-2027.**

 **Modificat de art.III din** **OUG 87/2023**
   (3) Datele si informatiile din cererea prevazuta la alin. (1) sunt introduse de unitatile de invatamant din care provin potentialii destinatari finali in Sistemul Informatic Integrat al Invatamantului din Romania - denumit in continuare S.I.I.I.R, in termen de 5 zile calendaristice de la expirarea termenului prevazut la alin. (2).
   (4) In vederea intocmirii listelor cu destinatarii finali se utilizeaza aplicatia informatica dezvoltata in acest sens de catre Serviciul de Telecomunicatii Speciale.
   (5) Pentru potentialii destinatari finali pentru care s-a solicitat masura de sprijin prin cererea prevazuta la alin. (1), Ministerul Educatiei, prin institutiile aflate in subordinea/sub autoritatea sa, asigura si transmite, printr-un canal securizat prin intermediul S.I.I.I.R, catre aplicatia informatica prevazuta la alin. (4), pentru anul scolar 2023-2024 pana la data de 1 noiembrie 2023, iar pentru anii scolari aferenti perioadei 2024-2027 in termen de 30 de zile calendaristice de la data inceperii cursurilor anului scolar pentru care se acorda sprijinul, baza de date cu prescolarii si elevii din invatamantul de stat primar si gimnazial care contine numele si prenumele, adresa de domiciliu, codul numeric personal ale acestora, unitatea de invatamant din care provin, nivelul de scolarizare si datele de identificare ale reprezentantului legal sau reprezentantilor legali, tutorelui/tutorilor, dupa caz, numele si prenumele si datele de identificare ale fratilor si surorilor minori.
   (6) Ca urmare a colectarii, in aplicatia informatica prevazuta la alin. (4), a datelor din baza de date prevazuta la alin. (5), acestea din urma sunt prelucrate si structurate, in mod automat, de catre aplicatia informatica si rezulta lista cu potentialii destinatari finali.
   (7) Datele si informatiile din lista cu potentialii destinatari finali sunt interogate prin intermediul aplicatiei informatice prevazute la alin. (4) pentru validarea codurilor numerice personale si a numelor si prenumelor mentionate in cererea prevazuta la alin. (1), la institutiile de resort din cadrul Ministerului Afacerilor Interne, dupa cum urmeaza:

   a) la Directia Generala pentru Evidenta Persoanelor, pentru validarea codurilor numerice personale si a numelor si prenumelor;
   b) la Inspectoratul General pentru Imigrari, pentru validarea codurilor numerice personale.
   (8) Ulterior validarii codurilor numerice personale si a numelor si prenumelor prevazute la alin. (7), aplicatia informatica prevazuta la alin. (4) interogheaza codurile numerice personale in bazele de date disponibile la Ministerul Finantelor si la Agentia Nationala de Administrare Fiscala in vederea obtinerii mediei veniturilor pe care membrii familiei in cauza le realizeaza.
   (9) La stabilirea venitului mediu net lunar pe membru de familie, dintre categoriile de venituri prevazute la art. 3 din Ordonanta Guvernului nr. 33/2001, aprobata cu modificari si completari prin Legea nr. 126/2002, se iau in considerare veniturile care se afla in evidenta Agentiei Nationale de Administrare Fiscala in luna iulie a fiecarui an in care se acorda sprijinul.
   (10) In urma procesarii interogarilor prevazute la alin. (7) si (8), datele din lista cu potentialii destinatari finali se completeaza cu informatii privind venitul mediu net lunar pe membru de familie si un camp de observatii in care este mentionat rezumatul interogarilor. Venitul mediu net lunar pe membru de familie se calculeaza de Serviciul de Telecomunicatii Speciale prin insumarea veniturilor realizate in luna iulie a fiecarui an de catre persoanele din componenta familiei, potrivit cererii prevazute la alin. (1), si impartirea rezultatului la numarul acestora.
   (11) Ca urmare a colectarii in aplicatia informatica prevazuta la alin. (4) a datelor prevazute la alin. (8), acestea din urma sunt prelucrate si structurate, in mod automat, de catre aplicatia informatica si rezulta lista destinatarilor finali eligibili.
   (12) Lista destinatarilor finali va fi transmisa de catre Serviciul de Telecomunicatii Speciale la Ministerul Investitiilor si Proiectelor Europene si poate fi accesata de catre beneficiar, prin intermediul aplicatiei informatice prevazute la alin. (4), in termen de 10 zile lucratoare de la data prelucrarii si structurarii bazei de date, prevazute la alin. (10).
   (13) Lista copiilor care nu indeplinesc conditiile de eligibilitate in ceea ce priveste venitul mediu net lunar pe membru de familie poate fi accesata de catre beneficiar si de unitatile de invatamant, prin intermediul aplicatiei informatice prevazute la alin. (4), in termen de 10 zile lucratoare de la data procesarii interogarilor prevazute la alin. (8).
   (14) Lista destinatarilor finali se actualizeaza, in cursul anului scolar in care se acorda sprijinul, ori de cate ori situatia o impune, iar rezultatul interogarilor prevazute la alin. (8) este disponibil in termen de 10 zile lucratoare de la data operarii in aplicatia informatica a fiecarei actualizari.
   (15) Modelul standard de cerere prevazut la alin. (1) se aproba prin ordinul ministrului investitiilor si proiectelor europene, in termen de 10 zile de la data intrarii in vigoare a prezentei ordonante de urgenta. Cererile prevazute la alin. (1) vor fi arhivate la unitatea de invatamant in vederea asigurarii pistei de audit aferente S.N.S.E.D 2023-2027.
   (16) Ministerul Finantelor, Agentia Nationala de Administrare Fiscala, Directia Generala pentru Evidenta Persoanelor si Inspectoratul General pentru Imigrari colaboreaza cu Serviciul de Telecomunicatii Speciale, in calitate de administrator tehnic al aplicatiei informatice prevazute la alin. (4), in vederea stabilirii modalitatii tehnice de realizare, de catre aplicatia informatica, a operatiunilor de interogare in registrele sau bazele de date aflate in administrarea acestora, in vederea realizarii interogarilor de date prevazute la alin. (7) si (8).
**Art. 7. -** (1) Ministerul Investitiilor si Proiectelor Europene, in calitate de beneficiar, contracteaza serviciile privind emiterea tichetelor sociale pe suport electronic pentru sprijin educational in conditiile legislatiei in vigoare privind achizitiile publice.
   (2) La estimarea contractului de achizitie publica nu se ia in calcul valoarea nominala a tichetelor sociale pe suport electronic pentru sprijin educational.
   (3) Pe baza listei prevazute la art. 6 alin. (11) comunicate de Ministerul Investitiilor si Proiectelor Europene, in calitate de beneficiar, se emit, in ordinea primirii listelor, masurile de acordare de tichete sociale pe suport electronic pentru sprijin educational de catre unitatile emitente autorizate de Ministerul Finantelor.
   (4) Ministerul Investitiilor si Proiectelor Europene, in calitate de beneficiar, pe baza contractului de achizitie publica incheiat in temeiul alin. (1), transfera catre unitatea emitenta contravaloarea nominala a masurii de acordare de tichete sociale pe suport electronic pentru sprijin educational si achita costul emiterii si livrarii suportului electronic.
   (5) Ministerul Investitiilor si Proiectelor Europene, in calitate de beneficiar, asigura coordonarea distribuirii masurii de acordare de tichete sociale pe suport electronic pentru sprijin educational de la unitatea emitenta catre inspectoratele scolare/Inspectoratul Scolar al Municipiului Bucuresti.
**Art. 8. -** (1) Unitatea emitenta asigura livrarea tichetelor sociale pe suport electronic pentru sprijin educational, impreuna cu informatiile necesare privind lista unitatilor afiliate, catre inspectoratele scolare judetene/Inspectoratul Scolar al Municipiului Bucuresti, conform listelor finale ale destinatarilor finali eligibili comunicate de Ministerul Investitiilor si Proiectelor Europene, in calitate de beneficiar.
   (2) Inspectoratele scolare judetene/Inspectoratul Scolar al Municipiului Bucuresti distribuie tichetele sociale pe suport electronic pentru sprijin educational catre unitatile de invatamant din care provin destinatarii finali impreuna cu informatiile necesare privind lista unitatilor afiliate.
   (3) Unitatile de invatamant din care provin destinatarii finali transmit reprezentantului legal/tutorelui destinatarului final tichetul social pe suport electronic pentru sprijin educational impreuna cu informatiile necesare privind lista unitatilor afiliate de pe raza teritoriala unde acestia isi au domiciliul sau resedinta.
   (4) Pentru destinatarii finali nedeplasabili, unitatile scolare au obligatia de a asigura serviciul de livrare a tichetului electronic la domiciliul sau resedinta acestora.
   (5) Unitatile de invatamant actualizeaza saptamanal stadiul repartizarii tichetelor sociale pentru sprijin educational catre destinatarii finali in interfata web din aplicatia informatica prevazuta la art. 6 alin. (4).
**Art. 9. -** (1) Tichetele sociale pe suport electronic pentru sprijin educational se emit de catre unitatile autorizate de Ministerul Finantelor, denumite in continuare unitati emitente.
   (2) Unitatile emitente desfasoara activitatea de emitere a tichetelor sociale pe suport electronic pentru sprijin educational numai in baza autorizatiei de functionare acordate de Ministerul Finantelor. Autorizatia de functionare se acorda potrivit criteriilor stabilite de catre Ministerul Finantelor, prin ordin al ministrului finantelor.
   (3) Pot avea calitatea de unitati emitente persoanele juridice infiintate in baza Legii societatilor nr. 31/1990, republicata, cu modificarile si completarile ulterioare, precum si institutiile de credit, persoane juridice romane si sucursalele institutiilor de credit autorizate in state membre ale Uniunii Europene si notificate catre Banca Nationala a Romaniei, potrivit legii, cu respectarea prevederilor alin. (1) si (2).
   (4) Unitatile emitente sunt obligate sa ia masurile necesare pentru asigurarea circulatiei tichetelor sociale pe suport electronic pentru sprijin educational in conditii de siguranta.
   (5) Unitatile emitente actualizeaza, lunar sau la cererea Ministerului Investitiilor si Proiectelor Europene, lista unitatilor afiliate care accepta tichete sociale pe suport electronic pentru sprijin educational.
   (6) Unitatile emitente sunt obligate sa selecteze unitatile afiliate care accepta tichete sociale pe suport electronic pentru sprijin educational pe baza unor proceduri transparente si nediscriminatorii, astfel incat sa acopere intreaga arie de destinatari finali ai tichetelor sociale pe suport electronic pentru sprijin educational si sa se asigure ca sunt acoperite toate zonele tarii, astfel incat orice persoana din grupul-tinta sa poata achizitiona de la o astfel de unitate afiliata materiale scolare.
   (7) Unitatile emitente sunt obligate sa deschida conturi sau subconturi de plati distincte, prin care se vor vira sumele reprezentand incasarile si platile aferente valorii nominale a tichetelor sociale pe suport electronic pentru sprijin educational, astfel incat sa permita o evidenta clara a sumelor utilizate in temeiul contractului de achizitie publica incheiat cu Ministerul Investitiilor si Proiectelor Europene si cu unitatile care accepta tichete sociale pe suport electronic pentru sprijin educational.
   (8) Unitatile emitente de tichete sociale pe suport electronic pentru sprijin educational pot organiza platforme pentru emiterea acestora sau pot incheia contracte cu organizatii care administreaza schema/aranjamentul de plata ori cu alte organizatii specializate, dupa caz.
**Art. 10. -** (1) Ministerul Investitiilor si Proiectelor Europene vireaza unitatii emitente sumele aferente tichetelor sociale pe suport electronic pentru sprijin educational astfel:

   a) valoarea nominala - intr-un cont distinct disponibil cu afectatiune speciala deschis la Trezoreria Statului, cont din care unitatea emitenta vireaza sumele incasate in conturile prevazute la art. 9 alin. (7), deschise la institutii de credit;
   b) costul aferent emiterii si livrarii suportului electronic - in contul deschis la Trezoreria Statului prevazut la art. 6 alin. (1) din Ordonanta de urgenta a Guvernului nr. 146/2002 privind formarea si utilizarea resurselor derulate prin trezoreria statului, republicata, cu modificarile si completarile ulterioare.
   (2) Sumele aferente operatiunilor cu tichete sociale pe suport electronic pentru sprijin educational nu pot fi utilizate de catre unitatile emitente pentru reinvestirea acestor fonduri in alte scopuri.
   (3) Ministerul Investitiilor si Proiectelor Europene, pe baza contractului de achizitie publica incheiat, transfera catre unitatea emitenta contravaloarea nominala a tichetelor sociale pe suport electronic pentru sprijin educational distribuite beneficiarilor finali si achita costul emiterii si livrarii suportului electronic.
   (4) Valoarea tichetelor sociale pentru sprijin educational emise pe suport electronic nu poate fi transferata destinatarilor finali pe suportul electronic daca, la data stabilita pentru transfer, Ministerul Investitiilor si Proiectelor Europene nu a achitat unitatii emitente, integral, contravaloarea nominala a tichetelor pentru sprijin educational in format electronic achizitionate, inclusiv costurile aferente emiterii si livrarii acestora pe suport electronic.
   (5) In situatia in care un operator economic detine autorizatie de functionare, aflata in termen de valabilitate, ca unitate emitenta de tichete sociale pe suport electronic acordate, potrivit legii, de Ministerul Investitiilor si Proiectelor Europene din fonduri nerambursabile, nu este necesara parcurgerea procedurii de autorizare prevazute de lege si pentru emiterea tichetului social pe suport electronic pentru sprijin educational.
   (6) Pentru a putea desfasura activitate ca unitate emitenta de tichete sociale pe suport electronic pentru sprijin educational, operatorul economic prevazut la alin. (5) are obligatia ca, anterior inceperii activitatii, sa notifice Ministerul Finantelor, conform unei proceduri aprobate prin ordin al ministrului finantelor.
   (7) Autorizatia obtinuta ca urmare a notificarii prevazute la alin. (6) are aceeasi valabilitate cu cea a autorizatiei de functionare ca unitate emitenta de tichete sociale pe suport electronic acordate de Ministerul Investitiilor si Proiectelor Europene din fonduri nerambursabile, pentru care a fost parcursa procedura de autorizare prevazuta de lege.
**Art. 11. -** (1) Valoarea nominala a unui tichet social pe suport electronic pentru sprijin educational pentru destinatarii finali in cadrul S.N.S.E.D. 2023-2027 este de 500 de lei, se acorda intr-o singura transa anual si va putea fi utilizat in anul scolar in care se acorda in intervalul anilor scolari 2023-2027, in conformitate cu obiectivele PoIDS 2021-2027 si in limita fondurilor disponibile cu aceasta destinatie.
   (2) Tichetele sociale pe suport electronic pentru sprijin educational emise nu permit efectuarea de operatiuni de retragere de numerar sau de preschimbare in numerar.
   (3) Tichetele sociale pe suport electronic pentru sprijin educational pot fi utilizate doar pe teritoriul Romaniei, in termenul de valabilitate si numai pentru achizitionarea serviciilor de sprijin educational pentru care au fost emise.
   (4) Se interzice unitatilor afiliate acordarea unui rest de bani la tichetele sociale pe suport electronic pentru sprijin educational.
   (5) Tichetele sociale pe suport electronic pentru sprijin educational vor fi alimentate la inceputului anului scolar sau pe parcursul anului scolar in care se acorda sprijinul, exclusiv cu valoarea nominala prevazuta la alin. (1), respectiv cu valoarea tichetelor sociale pentru sprijin educational acordate destinatarilor finali, stabilita potrivit prevederilor prezentei ordonante de urgenta.
   (6) Tichetele sociale pe suport electronic pentru sprijin educational pot fi utilizate numai la unitatile afiliate care incheie cu unitatea emitenta selectata de catre beneficiar contracte de prestari servicii/protocoale/conventii/acorduri sau orice alt document care reglementeaza drepturile si obligatiile partilor.
   (7) Unitatile afiliate care utilizeaza aparate de marcat electronice fiscale potrivit dispozitiilor Ordonantei de urgenta a Guvernului nr. 28/1999 privind obligatia operatorilor economici de a utiliza aparate de marcat electronice fiscale, republicata, cu modificarile si completarile ulterioare, au obligatia de a evidentia pe bon fiscal distinct contravaloarea produselor comercializate care se incadreaza in categoria materiale scolare, prevazuta la art. 2 lit. g), care urmeaza sa fie achitata cu tichete sociale pe suport electronic pentru sprijin educational. Pentru aceste bonuri fiscale va fi selectata ca tip de plata numai valoarea 9 „Alte metode“ din nomenclatorul pentru tipul de plata, aprobat prin Ordinul presedintelui Agentiei Nationale de Administrare Fiscala nr. 146/2018 pentru descrierea profilurilor prevazute la art. 22 pct. J lit. a) din Normele metodologice pentru aplicarea Ordonantei de urgenta a Guvernului nr. 28/1999 privind obligatia operatorilor economici de a utiliza aparate de marcat electronice fiscale, aprobate prin Hotararea Guvernului nr. 479/2003, structura XML a mesajelor de activare a acestora, structura XML a fisierelor prevazute la art. 22 pct. J lit. b) din Normele metodologice pentru aplicarea Ordonantei de urgenta a Guvernului nr. 28/1999 privind obligatia operatorilor economici de a utiliza aparate de marcat electronice fiscale, aprobate prin Hotararea Guvernului nr. 479/2003, precum si categoriile de URL-uri utilizate in schimbul de informatii cu sistemul informatic national de supraveghere si monitorizare a datelor fiscale al Agentiei Nationale de Administrare Fiscala, cu modificarile ulterioare, operatorul aparatului de marcat electronic fiscal avand obligatia sa completeze campul editabil aferent tipului de plata cu sintagma „SPRIJIN EDUCATIONAL“, atunci cand caracteristicile tehnice ale aparatului de marcat electronic fiscal permit acest lucru.
   (8) Valoarea nominala a tichetelor sociale pe suport electronic pentru sprijin educational acordate destinatarilor finali nu poate sa fie diminuata in anul calendaristic in care se acorda.
   (9) Contravaloarea tichetului social pe suport electronic pentru sprijin educational reprezinta venit neimpozabil conform prevederilor art. 62 lit. a) din Legea nr. 227/2015, cu modificarile si completarile ulterioare.
**Art. 12. -** (1) Fiecare tichet social pe suport electronic pentru sprijin educational este valabil numai daca are inscris numarul sub care a fost inseriat de catre unitatea emitenta si va contine urmatoarele informatii inscrise pe suportul electronic sau stocate intr-un alt mod in acesta:

   a) numele si adresa emitentului si datele sale de identificare;
   b) perioada de valabilitate a suportului electronic;
   c) numele, prenumele si codul numeric personal ale destinatarului final eligibil si ale unui reprezentant legal/tutore;
   d) interdictia de a fi utilizat pentru alte scopuri decat cel pentru care a fost emis.
   (2) Destinatarul final eligibil poate utiliza tichetele sociale pe suport electronic pentru sprijin educational numai in reteaua unitatilor afiliate, pe baza actului de identitate al reprezentantului legal/tutorelui, in prezenta acestuia.
   (3) Tichetul social pe suport electronic pentru sprijin educational are perioada de valabilitate de un an de la data emiterii, fara a se intelege ca aceasta este perioada de valabilitate a suportului electronic.
   (4) Tichetele sociale pe suport electronic pentru sprijin educational se utilizeaza pe perioada de valabilitate a acestora. Sumele ramase neutilizate aferente tichetelor sociale pe suport electronic pentru sprijin educational se returneaza beneficiarului de catre unitatea emitenta, in termen de 30 de zile de la data expirarii perioadei de valabilitate a acestora.
   (5) Unitatea emitenta de tichete sociale pe suport electronic pentru sprijin educational are obligatia ca, odata cu emiterea acestora, sa asigure masurile necesare pentru ca destinatarii finali sa poata identifica si cunoaste reteaua de unitati afiliate de pe raza localitatii de domiciliu a acestora.
   (6) In termen de 60 de zile de la data intrarii in vigoare a prezentei ordonante de urgenta, prin ordin comun al ministrului investitiilor si proiectelor europene si al ministrului educatiei, se aproba procedura specifica de distribuire a tichetelor sociale pe suport electronic pentru sprijin educational, procedura specifica de returnare a acestora catre beneficiar - Ministerul Investitiilor si Proiectelor Europene, precum si mecanismul de implementare aferent.
**Art. 13. -** (1) Ministerul Finantelor poate dispune masura suspendarii autorizatiei de functionare eliberate unitatilor emitente in cazul nerespectarii dispozitiilor art. 9 alin. (4), (5) si (7).
   (2) Ministerul Finantelor poate dispune masura retragerii autorizatiei de functionare eliberate unitatilor emitente in urmatoarele situatii:

   a) in cazul nerespectarii criteriilor de autorizare aprobate prin ordin al ministrului finantelor in baza carora s-a acordat autorizatia de functionare;
   b) in cazul nerespectarii dispozitiilor art. 10 alin. (2).
   (3) Constatarea situatiilor prevazute la alin. (1) si (2), acordarea, suspendarea si retragerea autorizatiei de functionare a unitatilor emitente se fac de catre o comisie ale carei componenta si procedura de lucru se aproba prin ordin al ministrului finantelor.
**Art. 14. -** (1) In vederea asigurarii dezvoltarii si functionarii aplicatiei informatice prevazute la art. 6 alin. (4), Ministerul Educatiei, Ministerul Finantelor si Agentia Nationala de Administrare Fiscala, in calitate de operatori de date cu caracter personal, imputernicesc Serviciul de Telecomunicatii Speciale, in sensul Regulamentului (UE) 2016/679 al Parlamentului European si al Consiliului din 27 aprilie 2016 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date si de abrogare a Directivei 95/46/CE (Regulamentul general privind protectia datelor), cu privire la prelucrarea datelor prevazute la art. 6, prin intermediul aplicatiei informatice, in conditiile stabilite de prezenta ordonanta de urgenta.
   (2) Datele cu caracter personal ale persoanelor prevazute la art. 4 si 6 sunt colectate, stocate si gestionate de entitatile responsabile, cu respectarea prevederilor Regulamentului (UE) 2016/679 al Parlamentului European si al Consiliului din 27 aprilie 2016, cu modificarile si completarile ulterioare, precum si ale Legii nr. 190/2018 privind masuri de punere in aplicare a Regulamentului (UE) 2016/679 al Parlamentului European si al Consiliului din 27 aprilie 2016 privind protectia persoanelor fizice in ceea ce priveste prelucrarea datelor cu caracter personal si privind libera circulatie a acestor date si de abrogare a Directivei 95/46/CE (Regulamentul general privind protectia datelor), cu modificarile ulterioare, precum si a celorlalte acte normative aplicabile domeniului protectiei datelor.
   (3) Cererile referitoare la datele prelucrate in aplicatia informatica prevazuta la art. 6 alin. (4), precum si cererile formulate pentru exercitarea drepturilor persoanelor vizate, prevazute la art. 13-22 din Regulamentul (UE) 2016/679 al Parlamentului European si al Consiliului din 27 aprilie 2016, in raport cu datele cu caracter personal prelucrate, se adreseaza si se solutioneaza de catre Ministerul Investitiilor si Proiectelor Europene, in calitate de administrator operational al aplicatiei informatice.
   (4) Perioada de stocare a datelor in cadrul aplicatiei informatice prevazute la art. 6 alin. (4) este de 5 ani de la momentul colectarii. Pe perioada stocarii datelor, stergerea datelor cu caracter personal la cererea persoanelor vizate nu se realizeaza. La momentul implinirii termenului de stocare, datele sunt extrase din aplicatia informatica, sunt arhivate si sunt predate Ministerului Investitiilor si Proiectelor Europene, in vederea utilizarii ulterioare sau distrugerii acestora, conform legii.
   (5) Datele cu caracter personal colectate in temeiul prezentei ordonante de urgenta nu pot fi prelucrate in alte scopuri, cu exceptia situatiilor prevazute expres de lege si numai daca sunt asigurate garantiile necesare pentru protejarea drepturilor persoanelor vizate.
   (6) Entitatile responsabile care detin si furnizeaza date in aplicatia informatica prevazuta la art. 6 alin. (4) raspund pentru actualitatea, realitatea si integralitatea datelor furnizate, precum si pentru respectarea tuturor drepturilor persoanelor vizate si a masurilor de securitate si confidentialitate a prelucrarilor de date cu caracter personal.
**Art. 15. -** (1) Sumele prevazute la art. 10 alin. (1) lit. b) se suporta din bugetul de stat si reprezinta cheltuieli neeligibile necesare implementarii pentru acordarea de tichete sociale pe suport electronic pentru sprijin educational care se adauga la cheltuielile eligibile ale proiectului si se cuprind in anexa nr. 3/54/23 la bugetul Ministerului Investitiilor si Proiectelor Europene.
   (2) Cheltuielile efectuate cu masura de acordare de tichete sociale pe suport electronic pentru sprijin educational pentru prescolarii si elevii dezavantajati din invatamantul de stat prescolar, primar si gimnazial, care nu pot fi decontate din fonduri externe nerambursabile, respectiv din cadrul PoIDS 2021-2027 pentru neincadrarea in alocarea financiara prevazuta in cadrul programului si la art. 3 alin. (6), se suporta de la bugetul de stat si reprezinta cheltuieli neeligibile necesare implementarii masurii de sprijin, se adauga la cheltuielile eligibile ale proiectului si se cuprind in anexa nr. 3/54/23 la bugetul Ministerului Investitiilor si Proiectelor Europene.

**Art. 16. - La articolul 2 din Ordonanta de urgenta a Guvernului** **nr. 77/2023** **privind aprobarea continuarii Programului-pilot de acordare a unui suport alimentar pentru prescolarii si elevii din 450 de unitati de invatamant preuniversitar de stat, publicata in Monitorul Oficial al Romaniei, Partea I, nr. 880 din 29 septembrie 2023, alineatul (1) se modifica si va avea urmatorul cuprins:**   (1) Finantarea, in anul 2023, a Programului-pilot se asigura de la bugetul de stat din Fondul de rezerva bugetara la dispozitia Guvernului, prin suplimentarea sumelor defalcate din taxa pe valoarea adaugata pentru finantarea cheltuielilor descentralizate la nivelul comunelor, oraselor, municipiilor, sectoarelor si municipiului Bucuresti, in limita sumei de 195.000 mii lei. Repartizarea sumelor pe unitati/subdiviziuni administrative-teritoriale se aproba prin hotarare a Guvernului, la propunerea Ministerului Educatiei.

PRIM-MINISTRU
**ION-MARCEL CIOLACU**

                           Contrasemneaza:
                            Viceprim-ministru,
**Marian Neacsu**
                           Ministrul investitiilor

                            si proiectelor europene,
**Adrian Caciu**                             Ministrul educatiei,
**Ligia Deca**                            p. Ministrul finantelor,
**Carmen Moraru,**
                             secretar de stat

   Bucuresti, 12 octombrie 2023.
   Nr. 83.